cyanic-selkie/wikianc huggingface dataset:
Satsuki (1905)
Satsuki oli keisarillisen Japanin laivaston vuonna 1905 Venäjän-Japanin sodassa valtaama torpedovenehävittäjä.
Fumizuki (1905)
Palvelus
Japanilaiset nostivat hylyn 22. elokuuta ja se kunnostettiin Takeshikissä. Alus liitettiin 12. joulukuuta 1905 laivastoon hävittäjänä nimellä Fumizuki. Laivasto vaihtoi aluksen kattilat Miyabara-kattiloiksi ja tykit brittiläisvalmisteisiksi. Sen aseistuksena oli kolme 47 millimetrin tykkiä ja kaksi 18 tuuman torpedoputkea. Uudet kattilat tuottivat 3 800 hevosvoimaa, mikä mahdollisti 27 solmun huippunopeuden. Alus luokiteltiin 28. elokuuta 1912 kolmannen luokan hävittäjäksi.
László Nemes
Elämä ja ura
Seuraavien vuosien aikana Nemes työskenteli Tarrin apulaisohjaajana ja ohjasi itse kolme useaan kertaan palkittua lyhytelokuvaa. Nemes on itse kutsunut Tarrin kanssa työskentelyä elokuvakoulukseen. Nemes valittiin lyhytelokuviensa ansiosta Cannesin elokuvasäätiön Résidence-ohjelmaan, jonka aikana hän kehitti Son of Saul -projektia, josta tuli hänen esikoisohjaukseensa. Elokuva sai ensi-iltansa Cannesin elokuvajuhlilla vuonna 2015 ja voitti pääpalkinnon. Son of Saul voitti myös parhaan ulkomaisen elokuvan Oscar-palkinnon vuonna 2015 ja Golden Globe -palkinnon parhaana ulkomaisena elokuvana vuonna 2016. Nemesin seuraava pitkä elokuva oli vuonna 2018 valmistunut Sunset, joka sijoittuu Itävalta-Unkarin silloiseen pääkaupunkiin Budapestiin vuonna 1913.
Paavo Tolonen
Henkilöhistoria
Tolosen vanhemmat olivat seppä Janne Tolonen ja Riikka Alaluusua. Perheessä oli 18 lasta, joista Paavo Tolonen oli toiseksi nuorin. Hän meni naimisiin vuonna 1962 terveydenhoitaja Laimi Körkön kanssa, ja perheeseen syntyi yhdeksän lasta. Tolonen kävi Vapaan taidekoulun 1955–1956 ja Suomen Taideakatemian koulun 1957 –1960, ja palasi sitten Pudasjärvelle kuvaamataidon opettajaksi. Opiskeluaikanaan Tolonen työskenteli Otavan kirjapainossa. Hän suoritti vielä maisemamaalauskurssin Suomenlinnassa 1957 ja henkilökuva- ja monumenttitaiteen kurssin Oulussa 1976. Tolonen asui ja toimi opettajana Pudasjärvellä kolmisenkymmentä vuotta, vuoteen 1974 asti. Pudasjärveltä hän muutti Haukiputaan Martinniemeen vuonna 1987.
Peristeróna (Nikosia)
Peristeróna on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011).
pienoiskuva|vasen|230px|Peristerónan Pyhän Barnabaan ja Pyhän Hilarionin (Ágios Varnávas kai Ilaríon) kirkko. Peristerónan kylä sijaitsee Kyproksen keskiosissa linnuntietä noin 27 kilometriä länteen pääkaupunki Nikosiasta, aivan kiinni saaren jakavassa Vihreässä linjassa.
Perianne Jones
Perianne Jones (s. 18. helmikuuta 1985 Almonte) on kanadalainen uransa lopettanut hiihtäjä. Hän edusti seuratasolla Ottawalaista Nakkertokia.
Hannu Soro
Hannu Heikki Johannes Soro (s. 10. syyskuuta 1952, Karkku) on suomalainen opettaja, kunnallispoliitikko sekä jääkiekkovaikuttaja.
Politiikka
Entisen maajoukkuejääkiekkoilija Lasse Oksasen houkuttelemana kunnallispolitiikkaan lähtenyt Soro on istunut Tampereen kaupunginvaltuustossa kaksi täyttä kautta (2005–2008 ja 2009–2012) sekä toiminut varavaltuutettuna kausilla 2001–2004 ja 2013–2016. Lisäksi huhtikuussa 2002 Hannu Soro nousi varasijalta valtuustoon kesken kauden. Hannu Soro on osallistunut kunnallisvaaleihin Tampereen Sitoutumattomien ehdokkaana.
Siloselkärausku
Levinneisyys ja elinympäristö
Siloselkärauskua tavataan Atlantin valtamerellä Yhdysvaltain ja Kanadan rannikolla alueella Nova Scotiasta Cape Hatterasiin. Kaikkein yleisin se on Georges Bankissa, mikä sijaitsee Cape Sable-saaren ja Cape Codin välissä. Siloselkärausku ei tee laajamittaisia vaelluksia, vaikkakin siellä, missä se elää rannikolla, se liikkuu rannikolla ja merellä kausittaisten lämpötilanmuutosten mukaan. Se elää yleensä hiekka- tai sorapohjalla, mutta joskus myös mutapohjalla.
Soveltava kielitiede
Soveltava kielitiede tutkii sellaisia ihmisyksilön tai -yhteisön ongelmia, jotka liittyvät kieleen. Soveltava kielitiede on tyypillisesti monitieteistä: sillä on yhteyksiä paitsi kielitieteeseen, myös muun muassa sosiologiaan, psykologiaan, antropologiaan, filosofiaan ja kasvatustieteeseen. Tyypillisiä soveltavan kielitieteen tutkimusaloja ovat kielenopetus, kielisuunnittelu ja käännöstutkimus.
Soveltava kielitiede Suomessa
Soveltavan kielitieteen alalla ovat Suomessa toimineet muun muassa Nils Erik Enkvist, Auli Hakulinen, Fred Karlsson, Christer Laurén, Jaakko Lehtonen, Håkan Ringbom, Kari Sajavaara ja Kalevi Wiik.
Nigula järv
Maantietoa
Järvi sijaitsee suuren Nigulan raban (suo) itäreunalla. Sen pinta-ala on 20 hehtaari ja se on 800 metriä pitkä ja 450 metriä leveä. Vedenpinnan korkeus on keskimäärin 53,7 metriä mpy. Järven ohittaa suoraksi kaivettu Rannametsä jõgi, josta on kaivettu järveen kaksi yhdysojaa. Järven valuma-alueen laajuus on 4,6 neliökilometri. Järvi on luodattu ja sen keskisyvyys on 2,4 metriä ja suurin syvyys 3,1 metriä. Järven laskennalliseksi tilavuudeksi voidaan määrittää 0,00049 kuutiokilometriä eli 0,49 miljoonaa kuutiometriä. Järven rantaviivan pituus on 2,3 kilometriä ja sen rannat ovat kaikkialla suota lukuun ottamatta kahdella itään työntyvällä lahdella, joissa rannat ovat metsää. Toisen ojan rannassa sijaitsee rakennus, jonne johtaa parkkipaikalta polku. Latvian rajalle on matkaa 3,5 kilometriä.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma.
Luontoarvoja
Järveltä lähteen Nigulan luonnonsuojelualueelle patikkareitti, jolla on pitkospuuosuus. Reitti on kokonaisuudessaan seitsemän kilometriä pitkä ja sen matkalla on lintutorni. Suoalue on kansainvälisesti merkittävä lintujensuojelualue. >
Pissoúri
pienoiskuva|vasen|320px|Pissoúrin seudun maisemia. Pissoúrin kylä sijaitsee Kyproksen lounaisrannikolla Páfoksen ja Limassolin puolessa välissä. Etäisyys Páfokseen on noin 30 kilometriä ja Limassoliin noin 34 kilometriä. Kylä on rakennettu noin 152 metrin korkeuteen merenpinnasta laskettuna. Kylä on ollut olemassa jo bysanttilaisella keskiajalla, ja sen nimi viittaa mahdollisesti alueen pihkantuotantoon.
Sadi Carnot (Ranskan presidentti)
Carnot’n pidettyä puheen näyttelyssä Lyonissa 24. heinäkuuta 1894 italialainen anarkisti Sante Caserio puukotti yllättäen häntä. Hän kuoli vammoihinsa seuraavana yönä ja hänet haudattiin Pariisin Panthéoniin. Caserio tuomittiin myöhemmin kuolemaan ja teloitettiin.
Freefall
Kirjassaan Stiglitz suhtautuu skeptisesti Barack Obaman mahdollisuuksiin leikata pankkien valtaa riittävästi. Kirja oli kuitenkin jo painettu, kun Obama hyväksyi aloitteita, joihin Stiglitzkin on tyytyväinen.
Alajõgi
Valuma-alue
Alajõen valuma-alueen pinta-ala on 154,5 neliökilometriä. Joen länsipuolella virtaavan Rannapungerja jõen valuma-alue sijaitsee kokonaisuudessaan sen luoteispuolella. Etelässä jokien välissä on muutama lyhyt oja kuten Rosseli oja ja Kauksi oja. Joen itäpuolella virtaa suuri Narvanjoki, jonka sivu-uomista Keetsemanni kraavin, Permisküla ojan ja Gorodenka ojan latva-alueet yltävät Alajõen valuma-alueelle asti. Etelässä mahtuu suurten jokien väliin lyhyet Karjamaa oja ja Tsistenka kraav, jotka myös laskevat Peipsijärveen.
Audrey Azoulay
Ura
Ranskan presidentti François Hollande nimitti Azoulayn 2014 kulttuurineuvonantajakseen. Hän nousi hieman yllättäen helmikuussa 2016 kulttuuriministeriksi Fleur Pellerinin korvaajaksi. Hän oli suurelle yleisölle melko tuntematon, mutta varsinkin elokuva-alan ihmiset kiittivät valintaa. Ministerinä hän onnistui takaamaan kulttuuriministeriölle lisää budjettirahaa vuosien leikkauspolitiikan jälkeen. Hänen aikanaan hyväksyttiin myös laki, joka takaa taiteellisen vapauden ja suojelee Ranskan historiallisia kohteita.
Charles Seymour Robinson
Elämä ja työ
Hän toimitti The Christian Weekly -lehteä, kirjoitti lauluja ja julkaisi useita laulukokoelmia vuosien 1862 ja 1892 välillä. Tunnetuinpia hänen lauluistaan on "Savior! I follow on, Guided by Thee", joka ilmestyi kirjassa Songs of the Church 1862. Se on käännetty ruotsiksi 1883 ja ollut suosittu Ruotsissa vapaitten kirkkojen piirissä. Ruotsin kirkon virsikirjassa se on virsi 278, "Käy, Vapahtajani, kasvattamaan". Sen suomennos on Pekka Kivekkään tekemä 1998.
Rosa Lemberg
Varhaiset vuodet
Nykyisen Namibian alueella sijaitsevassa Omarurun kylässä syntyneen Lembergin isä oli brittiläinen kauppias Charles William Clay ja äiti bantuheimoon kuulunut nuori nainen, jolta lapsi kuitenkin otettiin pois jo pian syntymän jälkeen. Kahden kuukauden ikäisestä lähtien hän oli Ambomaalla asuneen brittiperheen hoidossa, ja nelivuotiaana Lembergistä tuli Lounais-Afrikassa Suomen Lähetysseuran lähetyssaarnaajina toimineiden Karl August Weikkolinin ja Ida Sofia Ingmanin kasvattitytär. Lemberg kastettiin ilmeisesti Omarurussa vuonna 1881, jonka jälkeen Weikkolinit vaikuttivat pohjoisempana Ambomaalla sijainneella Omandongon lähetysasemalla. K. A. Weikkolin tunnettiin mukavana miehenä, mutta hänen puolisonsa kerrottiin pitäneen Rosaa ankarassa kurissa lähinnä palkattomana piikana. pienoiskuva|vasen|Sortavalan seminaarin kuoro Joensuussa vuonna 1897. Lemberg takarivissä keskellä. Weikkolinit palasivat Suomeen lyhyeksi aikaa kesäkuussa 1888, jolloin perheeseen kuului myös poika Kalle Johannes. Pariskunta kiersi parin vuoden ajan eri puolilla Suomea hengellisissä tilaisuuksissa, joissa eksoottista Rosaa esiteltiin yleisölle. Hänen piti esittää joululauluja hottentottikielellä, vaikkei se ollut edes hänen äidinkielensä. Rosan tehtävänä oli myös kerätä yleisöltä rahaa, joista hän ei kuitenkaan itse saanut mitään. Rosa esiintyi tuolloin myös Jyväskylän laulujuhlilla, jossa hän myi yleisölle itsestään otettuja valokuvia. Vuonna 1890 pariskunta matkusti takaisin Lounais-Afrikkaan, jossa Karl August Weikkolin kuoli vuotta myöhemmin. Puolisonsa kuoleman jälkeen Ida Sofia Weikkolin palasi kotimaahansa, jossa hän asettui Vihtiin. Rosa kävi kansakoulua ja jatkoi kaksi vuotta oppikoulua Helsingissä. Hän sai 19-vuotiaana opiskelupaikan Sortavalan seminaarista. Hän menestyi erityisesti taideaineissa sekä johti koulun kuoroa ja lauloi konserteissa usein myös soolo-osuuksia. Lemberg saavutti suurta suosiota muun muassa Joensuun laulujuhlille vuonna 1897 tehdyllä konserttimatkalla. Hän valmistui opettajaksi 1898 ja sai Suomen kansalaisuuden vuotta myöhemmin, tiettävästi ensimmäisenä afrikkalaisena.
New Brunswick (New Jersey)
Talous
Kotitalouksien keskimääräiset vuosittaiset ansiot New Brunswickissa aikavälillä 2014–2018 olivat 42 185 USD ja henkilöä kohden 15 347 USD. 34,2 % väestöstä eli köyhyysrajan alapuolella.
Marianna Tolvanen
Tolvanen on FC Hongan kasvatti ja siirtyi Hongasta Helsingin Jalkapalloklubiin kausiksi 2011–2012. Kaudeksi 2013 hän palasi Honkaan mutta siirtyi vuosi myöhemmin Åland Unitediin.
Suomen maajoukkueessa Tolvanen pelasi ensimmäisen ottelunsa helmikuussa 2011 Venäjää vastaan. Maaliskuun 2014 loppuun mennessä hän on pelannut 34 maaottelua ja tehnyt niissä neljä maalia. Vuoden 2013 EM-kilpailuissa hän pelasi kaksi ottelua.
Pete du Pont
Du Pont meni naimisiin Elise Ravenel Woodin kanssa ja sai neljä lasta.
Katsuaki Satō
Karate
Satō aloitti kamppailulajien harrastamisen aluksi judolla high schoolissa. Valmistumisen jälkeen hän jatkoi opiskelemista Chuon yliopistossa työskennellessään samalla toimittajana. Satō joutui lopettamaan judon harrastamisen 20-vuotiaana loukatessaan polvensa ja olkapäänsä. Hän oli saavuttanut tuohon mennessä 3. danin arvon judossa. Satō ryhtyi 23-vuotiaana harjoittelemaan kyokushinin karatea Terutomo Yamazakin opissa. Satō saavutti mustan vyön 1. lokakuuta 1971, ollessaan 25-vuotias. Myöhemmin hän saavutti 3. danin arvon 18. maaliskuuta 1973 ja 4. danin 1. toukokuuta 1974.
Asevoimien korkein neuvosto
Jäsenet
Listasta puuttuvat läntisen sotilaspiirin komentaja ja yksi muu kenraali. thumb|Muhammad Hussein Tantawi (2002).
Valtaannousu helmikuussa 2011
Sotilasneuvosto julkaisi ensimmäisen lausuntonsa torstaina 10. helmikuuta 2011. Tuossa lausunnossaan neuvosto antoi "tunnustuksensa ja tukensa kansan oikeutetuille vaatimuksille" ja ilmoitti olevansa jatkuvasti koolla "miettiäkseen mitä toimenpiteitä tulisi toteuttaa kansakunnan suojelemiseksi". Tuolloin huomioitiin myös se, ettei presidentti Hosni Mubarak ollut läsnä sotilasneuvoston kokouksissa, vaan niitä johti puolustusministeri, sotamarsalkka Mohammed Hussein Tantawi.
Porkuni järv
Järven luokittelu ja ekologia
Järvi luokitellaan limnologisesti alkalitrofiseksi järveksi (, AL). Tällaisiin järviin on veteen liuennut runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Koska vesi on emäksistä ja sen sisältämät mineraalit ja ravinteet poikkeavat muista järvistä, on näihin järviin kehittynyt omanlainen levien muodostama ekosysteemi.
Timo-Jaakko Virkkala
Timo-Jaakko Virkkala (20. lokakuuta 1943 Kaustinen – 18. marraskuuta 2015) oli suomalainen pikajuoksija. Hän edusti Kaustisen Pohjan-Veikkoja ja Kälviän Tarmoa.
Virtain kirkko
Virtain kirkko on puinen pohjalainen paanukattoinen ristikirkko Virroilla. Sekä kirkon että kirkkoon käytävällä yhdistetyn tapulin rakensi Antti Hakola. Kirkon rakennustyöt ajoittuivat vuosille 1773–1774 ja pohjalainen renessanssitapuli valmistui pari vuotta myöhemmin 1776.
Vaaksa vaaraa
Tausta
Vaaksa vaaraa on Aito Mäkisen esikoisohjaus. Sitä edelsi Onnelliset leikit, jossa on hänen osuutenaan 41-minuuttinen lyhytelokuva Juulia. Kuvaaja Heikki Katajisto, joka osallistui tässäkin kuten usein myöhemminkin käsikirjoituksen tekoon, on sittemmin tehnyt yhteistyötä ennen kaikkea Anssi Mänttärin kanssa. Carola esitti yökerholaulajan roolissa elokuvassa kappaleet "Keskitie" ja "Vastakohdat", joka julkaistiin myös levynä.
Vastaanotto
Erään kriitikon mukaan se on "huvittavaa kuusikymmentäluvun Suomi-coolia", toisen mielestä "juoni on typerä" , mutta toisaalta se on nousemassa harrastajien kulttielokuvaksi. Sitä on kuitenkin pidetty suomalaisen uuden aallon virstanpylväänä, jolla on tekniset ansiot ja joka edustaa hienosti aikansa elokuvaa.
Koodin katselmointi
Koodin katselmointi (myös vertaisarviointi) on ohjelmiston lähdekoodin tietoista ja järjestelmällistä tarkistamista ohjelmoijan vertaisten toimesta. Tavoitteena on löytää ohjelmointivirheitä toistensa ohjelmakoodista. Arviointiin on useita apuohjelmia, mutta käsite on tärkeä ymmärtää: ohjelmistoa tekevät ihmiset ja ihmiset tekevät virheitä. Lisäksi ohjelmistoa testataan manuaalisesti tai automatisoidusti.
Michael Fagan julkaisi menetelmän ohjelmiston tarkastukseen vuonna 1976 (Fagan-tarkistus, Fagan Inspection).
Johan Christoffer von Morian
Von Morianin vanhemmat olivat laamanni Juhana Kristoffer von Morian ja Hedvig Helena Creutz ja puolisot vuodesta 1878 Kristiina Katariina Rotkirch (k. 1795) ja vuodesta 1795 Maria Elisabeth Rotkirch (k. 1812), jotka olivat sisaruksia. Von Morian kirjoittautui ylioppilaaksi Turkuun 1792 ja Upsalaan 1769, suorittaen lakitieteen tutkinnon 1770. Hän toimi kansliakollegiossa, yleten 1782 kansliapresidentin ensimmäiseksi sihteeriksi. Hovin juhlamenojen varaohjaaja hänestä tuli 1775, laamannin arvon hän sai 1779. Von Morian oli maaherran sijasta vastaanottamassa keisari Aleksanteri I:tä, kun tämä tuli Porvoon valtiopäiville 1809. Pitämässään puheessa Morian korosti Suomen perustuslakien säilyttämisen merkityksellisyyttä.
Tsáda
pienoiskuva|vasen|240px|Tsádan seudun maisemia. Tsádan kylä sijaitsee Kyproksen lounaisosassa noin kymmenen kilometriä koilliseen Páfoksesta. Se on rakennettu keskimäärin noin 600 metrin korkeuteen merenpinnasta laskettuna. Kylä ei ole ollut olemassa vielä keskiajalla. Sen nimeä on selitetty niin, että se olisi joskus siirretty ”hieman kauemmaksi” (tsa da) kyläläisiä häiriköinneistä turkkilaisista.
La Wally
La Wally on Alfredo Catalanin ooppera, nelinäytöksinen dramma lirico. Luigi Illica kirjoitti teoksen libreton, joka perustuu Wilhelmine von Hillernin romaaniin vuodelta 1875. Ooppera kantaesitettiin 20. tammikuuta 1892 La Scalassa. Metropolitan-oopperassa se esitettiin ensimmäistä kertaa vuonna 1909.
Damiano Caruso
Damiano Caruso (s. 12. lokakuuta 1987 Ragusa) on italialainen maantiepyöräilijä. Hän on menestynyt ennen kaikkea etappikilpailuissa.
Kiovan raitioliikenne
Venäjän keisarikunnan aikana
Pitkä, noin 17 kilometrin pituinen, raitiolinja rakennettiin Poštovan aukiolta, Podilin asuinalueelta, Nikolain siltaa pitkin Dneprin yli, Peredmostnan ja Nikolska Slobodan asuinalueiden läpi naapurikaupunkiin Brovaryyn. Tätä raitiotietä käytettiin 1930-luvun puoleenväliin asti, ja se oli yksiraiteinen raitiotie kohtausraiteineen, mikä pidensi matka-aikaa tavalliseen raitiotiehen verrattuna. Matka maksoi 35 kopeekkaa, mikä oli tuohon aikaan reilusti rahaa. Hinnasta huolimatta raitiovaunut olivat aina täynnä matkustajia. pienoiskuva|Kiovan raitiovaunutehtaan uudistama belgialainen Pullman-vaunu, jota käytettiin 1930-luvulla. Vuoteen 1893 mennessä raitiovaunut kipusivat helposti ylös Kiovan jyrkätkin mäet kuten Proreznayn (Proreznan), Karavayevskayan (Karavaievs’kan, nykyisen Ploscha L’va Tolstoho -kadun) ja jopa Kruglouniversitetskayan (Kruhlouniversitets’kan) kadut. Vuonna 1893 Elektrichestvo-aikakauslehti kirjoitti:
Neuvosto-Ukrainassa
Venäjän vallankumouksen ja sisällissodan jälkeen aloitettiin raitioteiden jälleenrakentaminen. Vanhat ja vanhanaikaiset raitiovaunut piti entisöidä, koska maan teollisuus ei kyennyt valmistamaan uusia vaunuja. Vaunujen entisöinti tehtiin järjestelmän pääraitiovaunuvarikolla eli Dombalin varikolla. Vuosina 1928-1932 Kiovassa valmistettiin 80 kaksiakselista moottorivaunua ja 65 tavallista junanvaunua, ja vuodesta 1932 lähtien varikolla alettiin valmistaa neliakselisia raitiovaunuja Kiovan korkeuserojen ja ilmaston vuoksi. Raitiovaunujen rahastajan paikoilla ei ollut lämmitystä, ja se oli erillään vaunujen matkustajaosastoista.
Linjat ja varikot
Raitiotiejärjestelmään kuuluu kolme huoltovarikkoa ja kymmeniä muita rakennuksia.
Nykyinen kalusto
Alla olevassa taulukossa on Kiovan raitioliikenteessä (linjaliikenteessä) tällä hetkellä käytettävät raitiovaunutyypit.
Välineellinen ehdollistuminen
Välineellisen eli operantin ehdollistumisen nelikenttä on negatiivinen, positiivinen, vahviste ja rangaistus (eli heikenne ). Vahvisteet lisäävät edeltävää käytöstä ja heikenteet vähentävät niitä. Positiivisessä tilanteeseen lisätään jotain, negatiivisessa tilanteesta poistetaan jotain.
Young Liberals of Canada
Toiminta ja kannanottoja
Syyskuussa 2018 liberaalipuolueen Ontarion kampanjapäällikkö David Harle arvioi, miksi nuorten poliittinen osallistuminen on vähäistä: "ei heitä kiinnosta – – suurin osa nuorisosta elää nuorten elämää eikä politiikka kiinnosta heitä". YLC:n Ontarion piirin aktiivit tyrmäsivät Harlen kommentit tuoden esille, että puoluetoimistoilla ja parlamentissa on töissä paljon nimenomaan nuoria. Harle päätyi pahoittelemaan sanomisiaan ja myönsi kommenttinsa olleen "laiska yleistys". .
Sonata Arctican diskografia
Sonata Arctica (1996–) on julkaissut olemassa olonsa aikana kymmenen studioalbumia. Kolme ensimmäistä demonauhoitetta julkaistiin nimellä Tricky Beans, ja neljäs ja viimeinen demo nimellä Tricky Means. Minialbumi Orientation sekä kokoelma-albumi The End of This Chapter julkaistiin ainoastaan Japanissa.
Sätra brunn
Sätra brunn on taajama Keski-Ruotsissa Salan kunnassa. Se tunnetaan perinteikkäästä kylpylästään, joka on toiminut jo 1700-luvulta saakka, jolloin paikalta löydettiin lähde. Erityisen mineraalipitoisen lähteen terveysvaikutukset tulivat nopeasti tunnetuksi.
FIFA 12
Pelaaminen
Electronic Arts korostaa kolmea päämuutosta FIFA 12:n pelattavuudessa uutta fysiikkamoottoria, tarkempaa pallonhallintaa sekä taktisempaa puolustuspeliä.
Kasvojentunnistus
Kasvojentunnistukselta suojautuminen
Ilman käyttäjän suostumusta tapahtumaa kasvojentunnistusta pidetään uhkana yksityisyydelle. Kolmiulotteisen kasvokuvan tunnistamiseen perustuvaa kasvojentunnistusta voidaan käyttää ihmisen tunnistamiseen huomaamatta. Japanin kansallinen informaatiotutkimuksen laitos kehitti vuonna 2015 silmikon, joka hämää kasvojentunnistusta peittämällä silmän ja sen ympäristön tunnistamista häiritsevällä kuviolla. Taiteilija Adam Harvey huijasi vuonna 2017 tehdyssä HyperFace-projektissaan kasvojentunnistusta pukeutumalla lukemattomia kasvoja sisältävään asusteeseen, josta kasvojentunnistusalgoritmi ei kyennyt tunnistamaan oikeita kasvoja.
Passo del San Bernardino
Passo del San Bernardino (italiaa, ) on sola Lepontisilla Alpeilla Kaakkois-Sveitsissä. Sen korkein kohta on 2 067 metrin korkeudessa meren pinnasta. Sola sijaitsee Graubündenin kantonissa, pääosin Mesoccon kunnassa. Sola yhdistää Reinin yhden alkujoen Hinterrheinin ja Ticinojoen sivujoen Moesan laaksot.
Abhasian sota (1998)
Toukokuun alussa 300 georgialaista valkoisen legioonan sissiä siirtyi rajan yli Abhasian puolelle. Valkoisen legioonan sanotaan saaneen komennuksia Tamaz Nadareishvililta, joka oli Georgian hallituksen johtaja ja Georgian turvallisuusneuvoston jäsen. Georgialaisten lähteiden mukaan georgian joukot saivat haltuunsa Saberion ja Khumuskurin kylät 2 ja 3 toukokuuta ja tappoivat kuusi Abhasialaista sotilasta kun Abhasian armeija yritti vallata kylät takaisin. 12 toukokuuta georgialaisen parlamentin jäsen Germane Patsatsia kertoi liittyvänsä kapinallisten joukkoon, joiden hän väitti vallanneen Galin alueen.
Tytärsaaren majakka
Nykyisin
Nykyisin venäläisten sähköistämän majakan valotunnus on 360 astetta kattavat, 15 sekunnin välein näkyvät kolme valkoista vilkkua. Näkyvyys on käytännössä 20 meripeninkulmaa.
Erikoislääkäri
Erikoislääkäri on tietylle lääketieteen osa-alueelle erikoistunut ja siinä vaadittavan tutkinnon suorittanut lääkäri. Erikoislääkäreitä ovat muun muassa sisätautilääkäri, neurologi, gynekologi, patologi ja psykiatri. Yleislääketieteen erikoislääkäri on pätevöitynyt tutkimaan ja hoitamaan terveyttä kokonaisuutena, ei vain yksittäisen vaivan tai sairauden näkökulmasta.
Lista erikoisaloista
Yhteensä 14997
Linajärv (Jõuga)
Luontoarvoja ja luokittelu
Järvi sisältyy Alutagusen kansanpuistoon.
Erikoislääkäri
Psykiatria
Aikuispsykiatria Lastenpsykiatria Nuorisopsykiatria Vanhuspsykiatria Oikeuspsykiatria Päihdepsykiatria
Rolling release
Samankaltainen malli on DevOpsin jatkuvan toimituksen malli.
Ubaldo Fillol
200px|thumb Ubaldo Matildo Fillol (s. 21. heinäkuuta 1950 San Miguel del Monte, Buenos Aires), lempinimeltään El Pato ("Ankka"), on argentiinalainen jalkapalloilija ja jalkapallovalmentaja. Hän pelasi maalivahtina ja voitti maailmanmestaruuden vuonna 1978.
Lain kahdet kasvot
Lain kahdet kasvot on vuonna 1988 ensi-iltansa saanut Martin Campbellin ohjaama yhdysvaltalainen jännityselokuva, jonka pääosissa ovat Gary Oldman ja Kevin Bacon. Mark Kasdanin käsikirjoittama elokuva on Hilary Heathin ja Robert MacLeanin tuottama. Lain kahdet kasvot on Campbellin ensimmäinen ohjaama yhdysvaltalaiselokuva. Campbell voitti vuoden 1989 MystFest-elokuvajuhlilla Italian Cattolicassa parhaan elokuvan palkinnon.
Julkaisu ja vastaanotto
Lain kahdet kasvot on saanut kielteisen vastaanoton elokuvakriitikoilta. Rotten Tomatoes -sivuston mukaan 33% kriitikoista on antanut elokuvalle positiivisen arvosanan 4,6/10 keskiarvolla. Keräys perustuu yhdeksään arviointiin. 997 käyttäjästä 26% on antanut elokuvalle positiivisen arvosanan 2,9/5 keskiarvolla. Oldmanin roolisuoritusta elokuvassa pidetään yhtenä hänen uransa heikoimmista. Elokuvassa Oldman käyttää ensimmäistä kertaa yhdysvaltalaisaksenttia, jota monet elokuvakriitikot sanoivat pakotetuksi ja jäykäksi.
Flüelapass
Flüelapass (saksaa) on sola Albulan Alpeilla Itä-Sveitsissä. Solan korkein kohta on 2 384 metrin korkeudessa meren pinnasta. Sola sijaitsee Graubündenin kantonissa, Zernezin ja Davosin kuntien raja-alueella. Sola yhdistää Landwasserjokeen laskevan Flüelan ja Tonavan sivujoen Innin sivujoen Susascan laaksot.
Caesars Palace (rata)
Kun Watkins Glenin kilpailu poistettiin kilpailukalenterista, kilpailu siirrettiin Las Vegasiin. Kilpailu oli kauden viimeinen, ja sen aloitti Long Beachin kilpailu, mutta siitä ei pidetty aavikon kuumuuden takia. Caesars Palacen radasta tuli hyvä väliaikainen rata: tarpeeksi leveä ohituksiin, leveät turva-alueet, tasainen pinta. Sen vastapäiväinen suunta aiheutti suuren rasituksen kuljettajien niskoille. Kun Nelson Piquet varmisti ensimmäisen maailmanmestaruutensa ajamalla viidenneksi vuonna 1981, häneltä meni viisitoista minuuttia palautuakseen kilpailun kuumuuden aiheuttamasta rasituksesta. Vuoden 1982 kilpailun voitti Michele Alboreto Tyrrellillä, mutta se oli viimeinen Formula 1 -sarjan kilpailu Las Vegasissa.
Jaakko I (Monaco)
Avioliitto ei ollut kovin onnellinen. Jaakko asui mieluummin Versaillesissa kuin Monacossa, ja hänellä oli useita rakastajattaria. Antonio I:n kuoleman jälkeen Louise Hippolyte muutti Pariisista Monacoon (4. huhtikuuta 1731) ja sai innostuneen vastaanoton. Kun Jaakko tuli myöhemmin perässä, vastaanotto oli paljon viileämpi.
Esko Huttu
Kalevan kisoista Huttu saavutti 800 metrin juoksusta kaksi hopeaa vuosina 1982 ja 1983. Lisäksi hän saavutti sisäratojen SM-kilpailuista 800 metriltä kaksi hopeaa vuosina 1982 ja 1987 sekä pronssia vuonna 1981.
Andrew Kozek
Ura
Kesäkuussa 2009 Kozek teki kaksivuotisen tulokassopimuksen Atlanta Thrashersin kanssa. Hän pelasi kauden 2009–2010 kokonaan Chicago Wolvesin AHL-joukkueessa, jossa tulokaskausi toi 69 runkosarjaottelussa tehot 12+11=23 ja seitsemässä playoff-ottelussa yhden syöttöpisteen. Syksyn 2010 harjoitusleiri Kozekilta jäi väliin ns. urheilijan tyrän vuoksi. Hän aloitti kuntouduttuaan kautensa Wolvesissa, mutta maaliskuussa 2011 Thrashers lainasi Kozekin kuitenkin loppukaudeksi toiseen AHL-seuraan, Hershey Bearsiin. Washington Capitals puolestaan lainasi Bearsista Wolvesiin Josh Godfreyn.
Kuittislaisuus
Liikkeen kannattajat eivät eronneet kirkosta, mutta kävivät kirkossa vain muutaman kerran vuodessa ehtoollisella. Liikkeen julistusta leimasi voimakas viimeisten tapahtumien odotus.
Miguel Ángel Sebastián Martínez
Miguel Ángel Sebastián Martínez (s. 28. syyskuuta 1950 Zaragoza, Espanja) on Comboni-lähetyssaarnaajiin kuuluva roomalaiskatolinen piispa. Hän on luonut uransa Tšadissa. Hän sai pappisvihkimyksensä 7. kesäkuuta 1975, ja hänet nimitettiin Lain hiippakunnan johtoon 28. marraskuuta 1998. Piispaksi vihkiminen seurasi 14. helmikuuta 1999. Pääkonsekraattorina toimi Matthias N'Gartéri Mayadi, jota avustivat Edmond Jitangar ja Michele Russo.
Dušan Moravčík
Dušan Moravčík (s. 27. toukokuuta 1948 Bánov, Nové Zámkyn piiri, Nitran alue, Slovakia ) on tšekkiläinen yleisurheilija, joka aktiiviurallaan edusti Tšekkoslovakiaa. Hän edusti seuratasolla Dukla Prahaa.
Agglomeraatio
Usein agglomeraatiolla tarkoitetaan kaupunkimaista tiheää asutuskeskusta, joka jatkuu yli kuntarajojen. Tyypillinen agglomeraatio ilman yksittäistä muita suurempaa keskuskaupunkia on Ruhrin alue.
Maailmassa oli 522 yli miljoonan asukkaan kaupunkikeskittymää vuonna 2013. Niistä suurimmat olivat
Dark Souls
Pelaaminen
Pelaaja pystyy palauttamaan kehonsa entiseksi käyttämällä humanityksi kutsuttua resurssia, mutta tämän resurssin löytäminen maailmasta on harvinaista.
Pelin vastaanotto
Peli on arvioitu The Guardianin artikkelissa 2010-luvun merkittävimmäksi peliksi.
Meri Valkama
pienoiskuva|Meri Valkama on helsinkiläinen toimittaja ja kirjailija. Meri Valkama (o.s. Iisalo, s. 1980) on suomalainen tutkiva journalisti ja kirjailija.
Valkaman esikoisromaani Sinun, Margot (WSOY) julkaistiin syyskuussa 2021. Aiemmin hän on julkaissut tietokirjan Nuoren toimittajan eloonjäämisopas (Gummerus Kustannus 2009) yhdessä toimittaja Anni Lintulan kanssa. Vuosina 2015–2016 Valkama opiskeli Helsingin Sanomain Säätiön stipendiaattina Berliinin Freie-yliopistossa, jossa hän tutki ja teki dokumenttielokuvaa entisessä DDR:ssä työskennelleistä toimittajista.
Dahlia Mustavaara
Dahlia Mustavaara (käyttänyt myös salanimeä Orvokki ) on Inkeri Mertasen esittämä kuvitteellinen hahmo saippuasarjassa Salatut elämät, jossa hän on esiintynyt syyskuusta 2016 eteenpäin. Dahlia nähtiin myös Pihlajasadun 3. tuotantokaudella kesällä 2020. Elokuussa 2020 hahmo poistui väliaikaisesti sarjasta, sillä Mertanen ei saanut osallistua kuvauksiin koronaviruspandemian takia keväällä 2020. Mertanen palasi kuvauksiin keväällä 2021 ja Dahlia nähtiin etäyhteydellä muutamassa jaksossa syyskuussa 2021. Hahmo teki lyhyen paluun lokakuussa 2021. Dahlia palasi sarjaan pysyvästi keväällä 2022.
Tapahtumat sarjassa
Dahlia ilmestyi Pihlajakadulle, kun Camilla kertoi tälle isänsä sairaudesta. Aluksi Dahliaa ei kiinnostanut tulla, mutta hän muutti mielensä kuullessaan Gunnarin seurustelevan. Dahlia yritti saada Gunnarin eroamaan uudesta puolisostaan, Ullasta, ja perumaan häät, mutta tavallaan onnistui ja Gunnar meni naimisiin Alissa Nikkisen kanssa. Jonkin aikaa Gunnar seurusteli Ulla Taalasmaan kanssa, mutta heidän erottuaan Dahlian ja Gunnarin välit ovat lämmenneet.
Syksyllä 2021 Dahlia otti yhteyttä Aaroon videopuhelulla auttaakseen häntä saamaan sairaalan johtajan paikan. Samalla hän kertoi palaavansa Helsinkiin. Myöhemmin epäileväinen Jutta ilmoitti salaa Dahlialle, ettei Aaro tarvitse hänen apuaan. Tämä sai hänet kannattamaan pätevämmän Kalle Laitelan valintaa paikalle.
Kesäampumahiihdon maailmanmestaruuskilpailut 2015
Kesäampumahiihdon maailmanmestaruuskilpailut 2015 järjestettiin 28.-30.8.2015 Romanian Cheile Grădișteissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut.
Kilpailuohjelma
Ohjelmassa oli 5 kilpailutapahtumaa. Kilpailut eivät vaikuttaneet maailmancupiin.
BigJam
BigJam on suomalainen yhtye, joka esittää Wigwam-yhtyeen kappaleita puoliakustisesti. Yhtyeestä on käytetty mainonnassa nimiä Wigwam Unplugged ja Wigwam Revisited. Yhtyeen muodostavat Wigwamin entiset jäsenet Måns Groundstroem, Jan Noponen ja Mikko Rintanen sekä Maria Hänninen, Pekka Nylund ja vuoden 2011 keikoilla Petri Kautto. Vuonna 2010 yhtye esiintyi kahdesti, 8. elokuuta Allotriassa Helsingissä ja 5. lokakuuta Albert Järvisen muistotilaisuudessa Tavastia-klubilla. Groundstroemin, Noposen, Rintasen, Hännisen ja Nylundin lisäksi elokuussa kokoonpanossa esiintyi Tommy Eriksson ja lokakuussa Jukka Orma. Yhtye esiintyi Kapsäkki-salissa, Helsingissä helmikuun neljäs ja viides päivä 2011 yhdessä Pekka Rechardtin kanssa. Yhtyeen kokoonpano pohjautuu Wigwamin Light Ages -levyn kokoonpanoon, johon Groundstroemin, Noposen ja Rintasen lisäksi kuuluivat Pekka Rechardt ja Jim Pembroke. Noponen, Groundstroem, Rintanen ja Reckhardt olivat soittaneet yhdessä Erikssonin kanssa vuonna 2008 huhtikuussa Rintasen ja syyskuussa Noposen 50-vuotisjuhlissa.
Mihail Dieterichs
Elämä ja ura
Lokakuun vallankumouksen jälkeen Dieterichs pakeni Ukrainaan. Maaliskuusta 1918 tammikuuhun 1919 hän oli Venäjällä toimineen Tšekkoslovakian legioonan esikuntapäällikkönä. Hän vaikutti siihen, että tšekkoslovakialaisten touko–kesäkuussa 1918 haltuunsa ottamat Siperian radan varrella sijainneet alueet luovutettiin Venäjän valkoisille. Tammikuussa 1919 Siperian valkoisia johtanut amiraali Aleksandr Koltšak nimitti Dieterichsin armeijansa länsirintaman esikuntapäälliköksi. Heinäkuusta marraskuuhun 1919 Dieterichs komensi Koltšakin armeijan itärintamaa ja sai ylennyksen kenraaliluutnantiksi. Dieterichs määrättiin tammikuussa 1919 myös johtamaan tsaari Nikolai II:n ja tämän perheen murhatutkintaa, mutta hän siirsi tehtävän Nikolai Sokoloville.
Elokuusta lokakuuhun 1919 Dieterichs oli myös Koltšakin esikuntapäällikkönä ja lisäksi elokuussa parin viikon ajan tämän hallituksen sotaministerinä. Dieterichs erosi tehtävistään marraskuussa 1919 ajauduttuaan erimielisyyksiin Koltšakin kanssa sotilasstrategisista kysymyksistä ja asui vuosina 1920–1922 maanpaossa Kiinan Harbinissa. Kesäkuussa 1922 Dieterichs otti vallan Vladivostokin seutua hallinneessa Priamurjen väliaikaishallituksessa syrjäyttäen Merkulovin veljekset. Hän järjesti elokuussa 1922 ”valtakunnankokouksen” (zemski sobor), joka julisti Romanovin suvun Venäjän laillisiksi hallitsijoiksi ja hänet Priamurjen (Amurin alueen) tilapäiseksi hallitsijaksi eli voivodiksi. Japanilaisten interventiojoukkojen vetäydytyä puna-armeija kukisti Dieterichsin hallituksen lokakuussa 1922, jolloin hän pakeni ensin Koreaan ja sitten Kiinaan, jossa asui loppuikänsä. Hän oli vuodesta 1930 Venäjän yleissotilaallisen liiton (ROVS) Kaukoidän-aluejohtaja.
Jaakko Ilvessalo
Ilvessalo toimi Suomen YK-liiton pääsihteerinä 1961–1963 ja New Yorkissa YK:n projektivirkailijana 1964–1965. Hän oli kauppa- ja teollisuusministeriössä vt. kaupallisena neuvoksena 1966–1970 ja vakinaisena kaupallisena neuvoksena vuodesta 1970 lähtien. Hän toimi Helsingin yliopistossa yleisen valtio-opin dosenttina vuodesta 1972 alkaen ja oli yleisen valtio-opin vt. professorina 1976–1977. Ilvessalo oli myös avustajana Yleisradion ajankohtaisohjelmissa 1961-1964.
Kujeilija
Tutkijoiden mukaan kujeilijamyytit ovat hyvin vanhoja, ja niiden avulla on voitu välittää moraaliopetuksia. Pulaan joutuneiden kujeilijoiden kautta on voitu opettaa, mitä huonosta käytöksestä seuraa. Toisaalta pienen eläimen hahmoisen kujeilijan selviytymistarinoilla on voitu osoittaa, kuinka näennäisen voimaton olento voi päihittää voimakkaan.
Seurakunnalliset mobiiliteknologiat -projekti
Pari kirkolliseen yhteyteen sopivaa mobiilipalvelua oli jo ennen kyseistä hanketta, esimerkiksi tiekirkkoja paikantava sovellus ja mobiililaitteiden kautta luettavissa oleva virsikirja. Kaiken kaikkiaan tällaisia oli hyvin vähän. Seurakunnilla oli puute hengelliseen tarkoitukseen suunnatuista sovelluksista. Luonnollisesti Suomen evankelis-luterilainen kirkko oli siis yksi hankkeen päärahoittajista, Euroopan sosiaalirahaston lisäksi.
Tuotteiden valmistus tapahtui yhteistyönä niiden kohderyhmän, siis niiden käyttäjien kanssa. Ideointi- ja kokeiluvaiheessa oli mukana eri seura- ja kirkkokuntia. Sovelluksia testattiin ainakin rippikouluissa. Eräs niissä testattu sovellus on Ulkoläksyt sekaisin -peli, jossa opetellaan uskontunnustus, Isä meidän -rukous ja Herran siunaus.
K-429
Valmistus
Köli laskettiin 26. tammikuuta 1971. Alus laskettiin vesille 22. huhtikuuta 1972 ja otettiin palvelukseen 31. lokakuuta.
Palvelus
Suvorov ei tiennyt, että huollon yhteydessä ilmastointiluukut oli lukittu auki, eikä mittareita ollut säädetty oikein. Hän sai käskyn edetä suoraan harjoitusalueelle, mutta hän vaati saada tehdä ensin koesukelluksen. Sukelluksesta tuli normaalia nopeampi, sillä painolastitankkien täytön kanssa tuli väärinymmärryksiä. Sukelluksen aikana neljänteen reaktoriosastoon alkoi tulvia vettä avoimesta ilmastointiluukusta. Reaktori saatiin suljettua ja veden tulosta ilmoitettua, mutta 14 miestä kuoli. Alukseen tulvi 420 kuutiometriä vettä, ja K-429 upposi 39 metrin syvyyteen.
Onnettomuuden jälkeen
K-429 ei ollut vaurioitunut upotessaan pahasti, ja niinpä se nostettiin 9. elokuuta 1983. Nostamisen yhteydessä tosin neljä aiemmin kuivana säilynyttä vesitiivistä osastoa täyttyi vedellä, mikä teki aluksen korjaamisesta työläämpää. Korjaus maksoi 300 miljoonaa ruplaa ja valmistui syyskuun alussa 1985. Jo 13. syyskuuta 1985 alus kuitenkin upposi uudestaan ollessaan satamassa. Yksi miehistön jäsen kuoli toisessa uppoamisessa. Alus nostettiin jälleen, mutta sitä ei enää palautettu palveluskuntoon. Se poistettiin 1987 laivaston vahvuudesta, minkä jälkeen sitä käytettiin harjoituksissa. Se romutettiin sisaralustensa kanssa 1990-luvulla.
Leningradin suomalainen teatteri
Venäjän vallankumouksen jälkeen teatteritoiminta jatkui Pietarin työläisklubeissa. Kamennostrovski-prospektin suomalaisen klubin yhteyteen perustettiin vuonna 1921 Heikki Välisalmen johtama Suomalainen valtiollinen draamateatteri. Se suljettiin talousvaikeuksien takia jo vuonna 1922 NEP-politiikkaan siirryttäessä. Teatteriharrastus jatkui kuitenkin vilkkaana, ja seuraavana vuonna Pietarin kuvernementissa laskettiin olleen 17 suomalaista teatteriseuruetta. Leningradissa Elokuun kommunaardien klubilla esiintyi puoliammattilainen teatteriryhmä, jonka toimintaa jatkoi vuonna 1925 perustetun Leningradin suomalaisen valistustalon harrastajateatteri.
Jérôme Coppel
Jérôme Coppel (s. 6. elokuuta 1986 Annemasse) on ranskalainen maantiepyöräilijä. Hän aloitti ammattilaisuransa Française des Jeux -joukkueessa 2008, edusti vuosina 2010–2012 Saur-Sojasun-tallia, 2013–2014 Cofidisia ja viimeisinä ammattilaisvuosinaan 2015–2016 IAM Cycling -tallia.
Luettelo maakaasuntuottajavaltioista
Tämä on luettelo valtioista maakaasun tuottajista. Kaikki maakaasun valtioiden kaasun tuotanto määritellään kuutiometreinä. Luettelossa ei ole biokaasun tai maaöljyn tuotantoa. Luettelossa on myös osavaltioita ja merentakaisia alueita. Kansainvälisen energiajärjestön tietojen mukaan maailman 66,7 %prosentista maakaasusta on 10 valtioiden alueella ja ne ovat järjestyksessä:
Johan Teodor Durchman
Lääkäri Nils Durchman oli Johan Teodor Durchmanin veli.
Juovahylje
Levinneisyys ja elintavat
Juovahylkeen ravinto vaihtelee alueittain ja iän mukaan. Erityisesti poikaset ja nuoret yksilöt syövät äyriäisiä. Noin kahden vuoden ikäisinä ne siirtyvät syömään kaloja, erityisesti alaskanseitiä, sekä mustekaloja ja muita nilviäisiä.
Ekogen
Yritys on kehittänyt pienvoimalaitoksen, joka käyttää energialähteenä biomassaa, kuten puupellettiä tai puuhaketta. Laitos tuottaa sähköä ja lämpöä yhteistuotantona (CHP). Teknologia perustuu mikroturbiinin käyttöön voimakoneena.
Kelta-apila
Ulkonäkö
thumb|220px|left|Kelta-apila.
Naama Latasi
Latasi oli poliitikko Maheu Nanisenin tytär, ja hänen äitinsä oli Kiribatilta, jossa Latasi vietti suurimman osan lapsuudestaan. Latasi palasi Tuvalulle vuonna 1978 miehensä, pääministerinäkin sittemmin toimineen Kamuta Latasin kanssa. Naama Latasi oli maassaan tyttöjen partioliikkeen uranuurtaja ja perusti Olave Baden-Powellin mukaan nimetyn päiväkodin. Hän tuli tunnetuksi naisten aseman puolestapuhujana jo ennen parlamenttiuraansa.
Kay Worthington
Kay Worthington (s. 21. joulukuuta 1959 Toronto) on kanadalainen soutaja. Hän voitti Barcelonan olympialaisissa 1992 kultaa perämiehettömässä nelosessa ja kahdeksikossa. Nelosen joukkueeseen hän pääsi varanaisena Jennifer Walingan loukkaannuttua. Los Angelesin olympialaisissa 1984 Worthington sijoittui kahdeksikossa neljänneksi. Maailmanmestaruuskilpailuissa hän sijoittui kahdesti kahdeksikossa ja vuonna 1987 yksikössä neljänneksi.
Kyle Williams
Kyle Williams (s. 19. heinäkuuta 1988 San José, Kalifornia) on yhdysvaltalainen entinen amerikkalaisen jalkapallon ammattilaispelaaja, pelipaikaltaan laitahyökkääjä. Hän pelasi viisi kautta NFL-liigassa edustaen kolmea eri seuraa vuosina 2010–2015.
Lsjbot
Historia
Kesäkuun 15. päivä vuonna 2013 ruotsinkielinen Wikipedia ylitti järjestyksessä kahdeksantena kieliversiona miljoonan artikkelin rajan. Miljoonas artikkeli oli Lsjbotin luoma, ja kyseisen botin luomia artikkeleita oli 454 000: lähes puolet ruotsinkielisen Wikipedian artikkeleista. Lsjbotin ansiosta ruotsinkielisestä Wikipediasta tuli myös toinen kahden miljoonan artikkelin rajan saavuttanut kieliversio. Ainoastaan englanninkielisessä Wikipediassa oli sillä hetkellä enemmän artikkeleita.
Brooklyn Borough Hall
Historia
Rakennustyöt jatkuivat vasta 1840-luvun alussa. Arkkitehti Gamaliel King oli palkattu laatimaan rakennuksen uusi suunnitelma New Yorkin osavaltion rahoitettua hanketta vuonna 1845. Kingin suunnitelma oli yksinkertaistettu versio Pollardin aikaisemmasta rakennuksesta. Siihen kuului kuitenkin sittemmin tunnetuksi tulleet portiikki ja puinen kupoli. Rakennus tehtiin marmorista. Rakennus avattiin vuonna 1848.
İmişlin piirikunta
İmişlin piiri sijaitsee Azerbaidžanin keskiosan tasankoseudulla. Se rajoittuu lännessä Beyləqanin piiriin, pohjoisessa Zərdabin ja Kürdəmirin piireihin, idässä Sabirabadin ja Saatlın piireihin sekä etelässä Biləsuvarin piiriin ja Iraniin. Seudun halki virtaa Araksjoki.
Norjan iskut 2011
Joukkomurha Utøyan saarella
Oslon poliisin mukaan leirisaarelta löytyi räjähtämättä jääneitä räjähteitä, joista ainakin yksi jouduttiin purkamaan. Helikopteri kuljetti Utøyan saarelta ihmisiä Ullevålen sairaalaan. Haavoittuneita kuljetettiin veneillä. Sukeltajat etsivät ruumiita vedestä.
Dokumenttielokuvia
Norjalainen elokuvaohjaaja Kari Anne Moe oli tekemässä dokumenttia norjalaisnuorista, jotka olivat kiinnostuneita politiikasta, kun Utøyan iskut tehtiin. Elokuvan luonne muuttui sen jälkeen. Dokumentti Laulu nuorille valmistui 2012.
Sarjakuvateoksia
Nora Dåsnesin sarjakuvaromaani Ubesvart anrop (2021) sai Pohjoismaiden neuvoston lasten- ja nuortenkirjallisuuspalkinnon vuonna 2022. Romaani keskittyy iskujen aiheuttamaan traumaan.
Ranskan ensimmäinen keisarikunta
Ranskan ensimmäinen keisarikunta (virallisesti Ranskan keisarikunta, ) tarkoittaa Ranskaa vuosina 1804–1814/1815, jolloin Napoleon I oli Ranskan keisari. Ranska oli 1800-luvun alun hallitsevia voimia Euroopassa. Se hallitsi suoraan tai epäsuorasti suurta osaa Manner-Euroopasta. Monia alueita oli liitetty suoraan Ranskaan, toisia hallitsivat Napoleonin sukulaiset ja läheiset liittolaiset.
Lyyrysarvi
Lyyrysarvi eli tamengi eli eldinhirvi (Rucervus eldii, aiemmin Cervus eldii) on eteläaasialainen hirvieläin. Sitä tavataan Kiinassa, Intiassa, Kambodžassa, Laosissa ja Myanmarissa. Se on saattanut jo hävitä Vietnamista ja Thaimaasta.
Juvenali Alaskalainen
Elämä
Jakov Fjodorov Govoruhin syntyi vuonna 1761. Hänen isänsä oli Fjodor Govoruhin, joka toimi Nertšinskin kaivoksissa sulattomestarina. Myös Jakov itse työskenteli Kolyvanissa Voskresenskiĭn kaivoksilla vänrikin arvoisena insinööriupseerina. Vuonna 1791 hän lähti tästä tehtävästä omasta tahdostaan ja tuli Valamon luostariin. Vuonna 1793 hänet valittiin Amerikan missioon ja vihittiin munkiksi ja sitten papiksi. Hän sai nimen Juvenali Jerusalemin ensimmäisen patriarkan Juvenalioksen mukaan.
High School Democrats of America
Vuodesta 2015 alkaen HSDA on järjestänyt vuosittain viisipäiväisen tapahtuman Washingtonissa, jossa tarjotaan nuorille aktiiveille koulutusta järjestötoiminnasta ja mahdollisuus tavata johtavia demokraattipoliitikkoja. Vuoden 2019 pääpuhuja oli Nancy Pelosi. .
Kriketin maailmanmestaruuskilpailut 1975
Ryhmä A
Itä-Afrikan joukkueeseen sisältyivät:, , ja.
Osuuskauppa Suur-Savo
Sale
Lionel Larry
Lionel Larry (s. 14. syyskuuta 1986) on yhdysvaltalainen pikajuoksija, jonka päämatka on 400 metrin juoksu.
Toisinaan
"Toisinaan" on rap-yhtye Kapasiteettiyksikön Klassikko-albumilta vuonna 2002 julkaistu single. Single sisältää myös instrumentaali-version kappaleesta.
Berliinin ihme
Berliinin ihme on saksalainen televisioelokuva vuodelta 2008. Vuosiin 1988–1989 sijoittuva elokuva kertoo itäsaksalaisesta perheestä, jonka jäsenet joutuvat järjestelmän kaatuessa aatteen vuoksi vastakkaisille puolille.
Miranda Vuolasranta
Uudistusesityksiä ja toimenpiteitä
Vuolasranta suoritti 2009-2011 romanikulttuurin ohjaajan erityisammattitutkinnon Järvenpään Luther-opistossa erityisalanaan Kansainvälinen ihmisoikeuspolitiikka ja romanipolitiikan asiantuntijatehtävät.
Very Large Array
Very Large Array (VLA) on radio-observatorio San Agustin -tasangolla New Mexicossa, Yhdysvalloissa. Se on osa National Radio Astronomy Observatorya (NRAO). VLA:n rakentaminen alkoi vuonna 1972 ja se aloitti toimintansa virallisesti vuonna 1980. Sen laitteita on myöhemmin modernisoitu ja sen suorituskyky on parantunut alkuperäisestä.
Harkovan raitioliikenne
Lokakuussa 2018 "Lastenpuiston" takana kulkeva rata oli otettu takaisin käyttöön, mutta raiteet, etenkin päätepysäkkien kääntösilmukat, ovat huonossa kunnossa. Keskustan läpi kulkevalla radalla on nyt säännöllistä liikennettä (toisin kuin aiemmin poikkeustilanteita lukuun ottamatta), mutta Lastenpuiston läheinen hautausmaan ohi ja alas laaksoon kulkeva rata ei ole käytössä. Asemalle kulkeva rata on huonossa kunnossa. Aseman ja joen välinen osuus on jälleenrakennettu, mutta siltä ei ole raideyhteyksiä entisiin vaunuhalleihin tai korjaamoihin.
SIL1
SIL1 on GRP78-proteiinin nukleoidinvaihtajageeni. Mikäli SIL1 geeni mutatoituu, saattaa se aiheuttaa Marinesco-Sjögrenin oireyhtymän.
Dimităr Rangelov
Maccabi Tel Aviv
4. syyskuuta 2010 Borussia Dortmund lainasi Rangelovin israelilaiseen Maccabi Tel Aviviin loppukaudeksi. 6. marraskuuta 2010 teki ensimmäisen maalinsa Maccabille ottelussa Hapoel Ashkelonia vastaan. Huhtikuussa 2011 seura purki Rangelovin sopimuksen ja hän palasi Dortmundiin
MLS Cup
Arvokkain pelaaja
175px|thumb|Kanadalainen [[Dwayne De Rosario on valittu kahdesti MLS Cupin arvokkaimmaksi pelaajaksi.]]
Lesley Thompson
Lesley Allison Thompson-Willie (o.s. Thompson, s. 20. syyskuuta 1959) on kanadalainen soutaja, joka toimii perämiehenä. Hän voitti Barcelonan olympialaisissa 1992 kultaa kahdeksikossa. Hän on saavuttanut samassa luokassa myös olympiahopeaa Atlantassa 1996 ja Lontoossa 2012 sekä olympiapronssia Sydneyssä 2000. Perämiehellisessä nelosessa hän saavutti olympiahopeaa Los Angelesissa 1984. Pekingin olympialaisissa 2008 hän sijoittui kahdeksikossa neljänneksi ja Rio de Janeiron olympialaisissa 2016 viidenneksi. Thompson voitti maailmanmestaruuden kahdeksikossa Wienissä 1991, ja lisäksi hänellä on yhdeksän muuta MM-mitalia.
Retkikunta 32
27. heinäkuuta 2012 japanilainen rahtialus HTV-3 (Kounotori 3) telakoitui asemaan. HTV-3 irtautui asemasta 12. syyskuuta 2012 ja tuhoutui ilmakehässä 14. syyskuuta 2012.
Jukka Myllys
Myllys valmistui musiikin maisteriksi Sibelius-Akatemiasta vuonna 1996. Orkesterinjohtoa hän on opiskellut Kalervo Kulmalan ja Kari Tikan johdolla. Vuonna 1991 hän voitti vääpelinä Puolustusvoimien soittomestaruuskilpailun yleismestaruuden. Tuolloin hän soitti oululaisessa Pohjan sotilassoittokunnassa, jossa on myös työskennellyt avustavana kapellimestarina. Lieksan Vaskiviikossa hänet valittiin Vuoden vaskisoittajaksi vuonna 1994. Vuoden sotilassoittajaksi hänet valittiin vuonna 1993 ja Oulun läänin vuoden nuoreksi taiteilijaksi vuonna 1995. Myllys on toiminut vuodesta 1996 pasunistina Oulu Sinfoniassa. Baritonitorvensoittajana hän on esiintynyt solistina muiden muassa Helsingin kaupunginorkesterin, Tampere Filharmonian ja Gävlen sinfoniaorkesterin kanssa. Hän on kantaesittänyt uusia teoksia ja levyttänyt musiikkia suomalaisille sekä ulkomaalaisille levymerkeille. Myllys on konsertoinut sooloresitalistina ja kantaesittäjänä Euroopassa, Yhdysvalloissa, Kiinassa sekä Japanissa. Hänen levytystensä joukossa on Finnish Euphonium (Alba Records, 1996 ), jolla hän tulkitsee Jukka Linkolan, Juha T. Koskisen ja Oliver Kohlenbergin teoksia. Vuosina 2007–2014 Myllys toimi Kemin kaupunginorkesterin taiteellisena johtajana ja kapellimestarina. Viventi-puhallinorkesteri saavutti hänen johdollaan kuusi puhallinorkestereiden Suomen-mestaruutta.
Lamar Hunt U.S. Open Cup
Lamar Hunt U.S. Open Cup on yhdysvaltalainen cup-järjestelmällä pelattava miesten jalkapallokilpailu. Se on avoin Yhdysvaltain jalkapalloliiton United States Soccer Federationin (USSF) alaisille seurajoukkueille.
Umpijärvi
Umpijärvi eli laskujoeton järvi tarkoittaa hydrologiassa järveä, jolla ei ole laskujokia tai -ojia.
Kosteassa ilmastossa umpijärven vesi on yleensä peräisin sekä järven pohjassa olevien lähteiden tuomasta pohjavedestä että taivaalta satavasta lumesta tai vedestä. Jos valuma-alueen sadanta on suurta, kasvaa umpijärvi ja sen valuma-alue alkaa täyttyä. Vesi voi kuitenkin poistua joko haihtumalla ilmaan tai imeytymällä maaperään. Imeytyminen johtaa veden poistumiseen valuma-alueelta vain, jos pohjavesi pääsee virtaamaan maaperän huokosissa pois valuma-alueelta. Maaperässä voi silloin olla esimerkiksi kallioruhje tai jäätikköjokikerrostumia, joihin vesi vajoaa ja sitten suodattuu sieltä eteenpäin.
Mikäli valuma-alueen sadannalle ei löydy vastapainoksi riittävästi kokonaishaihduntaa ja muuta maanalaista veden virtaamaa, täyttyy valuma-alueen allas ja järvelle syntyy vedenjakajan kynnykselle laskujoki, joka vuorostaan kuluttaa kynnystä niin kauan kunnes järvi on tyhjä tai kynnys ei enää alene. Samaan lopputilanteeseen päästään, jos umpijärvelle kaivetaan laskuoja. Lasku-uomainen järvi osallistuu ympäröivän valuma-alueen tapahtumiin saamalla esimerkiksi uusia kaloja.
Beyləqanin piirikunta
Beyləqanin piiri sijaitsee Azerbaidžanin eteläosan tasankoseudulla. Se rajoittuu lounaassa Füzulin, luoteessa Ağcabədin, pohjoisessa Zərdabin ja idässä İmişlin piireihin sekä etelässä Iraniin. Etelärajalla virtaa Araksjoki.